b'\n_START_ARTICLE_\nVoivyv kod\xc5\xbauv\n_START_PARAGRAPH_\nVoivyv kod\xc5\xbauv (komiksi \xd0\x92\xd0\xbe\xd0\xb9\xd0\xb2\xd1\x8b\xd0\xb2 \xd0\xba\xd0\xbe\xd0\xb4\xd0\xb7\xd1\x83\xd0\xb2, \xe2\x80\x9dPohjant\xc3\xa4hti\xe2\x80\x9d) on Syktyvkarissa Komin tasavallassa ilmestyv\xc3\xa4 kominkielinen kirjallisuus- ja kulttuurilehti._NEWLINE_Lehti on perustettu vuonna 1926 nimell\xc3\xa4 Ordym (\xe2\x80\x9dPolku\xe2\x80\x9d). Vuonna 1931 se sai nimen Udar\xc5\x84ik (\xe2\x80\x9dIskuri\xe2\x80\x9d). Toisen maailmansodan aiheuttaman keskeytyksen j\xc3\xa4lkeen se alkoi ilmesty\xc3\xa4 uudelleen nykyisell\xc3\xa4 nimell\xc3\xa4 vuonna 1946._NEWLINE_Kerran kuukaudessa ilmestyv\xc3\xa4n lehden julkaisijoina toimivat Komin tasavallan lehdist\xc3\xb6- ja joukkotiedotusv\xc3\xa4linevirasto sek\xc3\xa4 tasavallan kirjailijaliitto. Lehti julkaisee kominkielisi\xc3\xa4 runoja, proosaa ja n\xc3\xa4ytelmi\xc3\xa4, kirjallisuutta ja kulttuuria k\xc3\xa4sittelevi\xc3\xa4 artikkeleita sek\xc3\xa4 suomalais-ugrilaisten kirjailijoiden teosten k\xc3\xa4\xc3\xa4nn\xc3\xb6ksi\xc3\xa4. Vuonna 1971 lehden painos oli 5\xc2\xa0000 kappaletta, nyky\xc3\xa4\xc3\xa4n alle tuhat. P\xc3\xa4\xc3\xa4toimittaja on Mihail Jelkin.'